# **המחלקה לפילוסופיה: קורסים לשנת הלימודים תשפ"ג**

**שימו לב: ייתכנו שינויים!**

|  |  |
| --- | --- |
|  **שם הקורס** | **תיאור הקורס** |
| **31105- מבוא ללוגיקה****פרופ' יובל דולב****הרצאה** | במסגרת הקורס נתוודע אל היסודות של תורת ההגיון הפורמלית ונדון במקומה של הלוגיקה בפילוסופיה של המאה ה 20. בחלקו הראשון של הקורס נתמקד במושגי יסוד כגון טיעון, טענה, תקפות ואמת. נברר את ההבדל בין היקש אינדוקטיבי והיקש דדוקטיבי ונעסוק בקצרה בטעויות לא פורמאליות. בהמשך נכיר לעומק את הדדקוציה הטבעית, גם במסגרת תחשיב הפסוקים וגם במסגרת תחשיב היחסים. בחלקו השני של הקורס נטעם מנושאים מתקדמים יותר כגון תורת הקבוצות, אקסיומטיזציה, משפטי שלמות ומשפטי אי-שלמות. במהלך הקורס נדון בשאלת היחס שבין מערכות פורמליות והשפה הטבעית, ובסוגיות הנוגעות לקשר שבין השפה הטבעית והעולם. |
| **31101-מבוא לפילוסופיה****פרופ' פיני איפרגן****הרצאה** | מטרת הקורס לאפשר הכרות ראשונית עם השיח והמחשבה הפילוסופיים לענפיהם. נתמקד בשאלה מוסרית-פוליטית וניווכח כיצד, לשם התמודדות אחראית עם השאלה, אנו נזקקים לכלים פילוסופיים מגוונים. במהלך הקורס נעיין בקטעים קצרים הנטולים מקשת רחבה של הוגים, ונתרגל ניסוח של שאלות פילוסופיות והתוויית הדרך למציאת מענה. |
| **31487- מבוא לפילוסופיה של המוסר** **ד"ר אפרת רם-טיקטין****הרצאה** | במסגרת הקורס תוצגנה תיאוריות מרכזיות של המוסר החל מתקופתו של סוקרטס ועד המאה העשרים. נערוך דיון ביקורתי בתיאוריות אלו תוך הצגת נקודות החוזק והחולשה של כל אחת. כמו כן יידונו בעיות מרכזיות בפילוסופיה של המוסר כגון אי ציות אזרחי, חולשת הרצון, מזל מוסרי, ההבחנה בין מעשה למחדל ואחריות שלילית, פטרנליזם מוסרי ועוד. **הקורס יועבר באופן משולב- מקוון ופרונטלי** |
| **31590- שיטות מחקר בפילוסופיה- סדנה לתלמידי מחקר****פרופ' נעם זהר****הרצאה** | סדנה זו תוקדש לשיפור כישוריהם של משתתפה בהגדרת שאלת מחקר, במיקום השאלה במרחב השיח הפילוסופי, ובתכנונה וקידומה של אסטרטגיית חקירה נאותה. הסדנה תכלול תרגולים ודיונים בשאלות יזומות, וכן עבודה פרטנית ומשוב קבוצתי להצעות ולפרקי המחקר של המשתתפים, הן ברמת התיזה למ"א והן ברמת הדוקטורט.הסדנה מיועדת לדוקטורנטים בשלב הראשון של מחקרם ולתלמידי תואר שני במסלול המחקרי. העבודה תכלול תרגול בשימוש במשאבי מידע; עיון בדבריהם של פילוסופים המוקדשים לרפלקציה על טיבה ושיטותיה של חקירה פילוסופית; הדגמות של ניסוח חקירה פילוסופית, תכנונה וקידומה; ומשוב שיטתי לטקסטים של תלמידי המחקר. |
| **31202- תולדות הפילוסופיה בעת החדשה מדקארט עד קאנט****ד"ר נעם הופרהרצאה** | קורס זה יעסוק בזרמים המרכזיים בפילוסופיה של המאות ה-17 וה-18. נעסוק בסוגיות פילוסופיות הנובעות בעיקר מאתגרים שהציבה המהפכה המדעית בצורך ליישב בין תפיסת העולם המכאניסטית והנטורליסטית לבין עמדות פילוסופיות מושרשות. על כן נעסוק בעיקר בסוגיות במטאפיזיקה ותורת ההכרה, למשל על ידע ודאי, מהות הנפש וקיום האל. נכיר בקורס הוגים מרכזיים כגון דקארט, שפינוזה, לייבניץ, לוק, ברקלי, יום וקאנט וכן הוגים פחות מרכזיים איתם התכתבו. כמו כן נדון בהשלכות של עמדות ההוגים הנ"ל על הפילוסופיה בת-זמננו.  |
| **31102- תולדות הפילוסופיה העתיקהד"ר תמר לבנון** **הרצאה****(הקורס ילמד בזום)** | בקורס נעסוק בראשיתה של הפילוסופיה המערבית בתקופה שבין תאלס ועד אריסטו. נשאל מה היו היסודות מהן צמחה הפילוסופיה ונכיר את מגוון השאלות שהעסיקו אותה בתחילת דרכה: מהו העקרון המניע את הקוסמוס? כיצד הוא התפתח? כיצד עלינו להבין את הדברים שבו, ממה הם מורכבים ומה מניע אותם? נדון בין היתר במתח בין ריבוי ואחדות, בייתכנותו של שינוי ובניסיונות הראשונים לנתח באופן שיטתי את העולם הסובב אותנו. בנוסף נעמיק בשאלות של פוליטיקה צדק וממשל ונשאל מהם החיים שראוי לחיותם לפי הפילוסוף בן העת העתיקה. דגש מיוחד יושם על הזיקות בין התשובות שניתנו לשאלות אלו בעת העתיקה ודיונים מאוחרים יותר בפילוסופיה. |
| **31221:הפילוסופיה של אנרי ברגסון****ד"ר תמר לבנון****הרצאה****(הקורס ילמד בזום)** | אנרי ברגסון היה פילוסוף צרפתי וזוכה פרס נובל לספרות שפעל במחצית הראשונה של המאה העשרים. השפעתו בצרפת ומחוצה לה הייתה עצומה. מאחר ומחשבתו של ברגסון אינה נענית באופן טבעי לסיווגים המקובלים בתיאור ההסטוריה של הפילוסופיה (אמפיריציזם, אידיאליזם), ברטרנד ראסל הציע לאפיינה על סמך המוטיבציה שעומדת בבסיסה: המוטיבציה המעשית ובמרכזה הרעיון של פעולה. רעיון זה, "דחף החיים" במילותיו של ברגסון, הוא המפתח להבנת הגותו על גלגוליה השונים. נכיר את התחנות בהתפתחות המחשבה של ברגסון – מביולוגיה ופסיכולוגיה, דרך תורת הכרה ומטאפיזיקה ועד למוסר ולדת.בקורס נכיר את הרעיונות המרכזים בהגותו של אנרי ברגסון ודרכם כמה מהסוגיות המעניינות בהסטוריה של הפילוסופיה. פיתוח היכולת להבין ולנתח באופן עצמאי טקסט פילוסופי.  |
| **31512: פילוסופיה של המדע****פרופ' יובל דולב****הרצאה** | בחלקו הראשון של הקורס נתמקד בשאלות יסוד, ובפרט בשאלת התיחום. נעסוק ביחס שבין תצפית והיפוטזה, נכיר את ההבחנה שבין הקשר הגילוי והקשר הצידוק, ובין הפרכה ואישוש. נעסוק בתפקיד של הלוגיקה במדע, במתודה המדעית, ובייחודו של הידע המדעי. נעסוק בהגותם של פופר ושל המפל וננגיד את גישותיהם לזו של פייר דוהם. נלמד על ההבדל שבין הסברים מכאניסטיים וטלאולוגיים ועל המבנה של תורות מדעיות. לאחר מכן נעבור לדון בפוזיטיביזם לוגי ובזיקה שבין הרעיונות בפילוסופיה של המדע במחצית הראשונה של המאה ה 20 לבין הארועים הפוליטיים באותה תקופה. נתעכב על תורת היחסות ועל תפקידו של איינשטיין בעיצוב היחס אל המדע ואל הפילוסופיה של המדע. בפרק הבא נעסוק בבעיית האינדוציה, החל בדוד יום ועד לטיפולם של פופר וגודמן בבעיה. משם נעבור לדון במושג הסביתיות. הפרק הבא יוקדש לעבודתו של קון על מהפכות מדעיות. אחר כך נתוודע אל המחלוקות הפילוסופיות בנוגע לזמן ולמרחב, מראשית העת החדשה ועד ימינו. לבסוף נעיין בסוגיות הקשורות למדעי המח, ובפרט נדון במושג הרדוקציה. |
| **31212 זהות וסוכנות****ד"ר אפרת רם-טיקטין****הדרכה אישית** | במסגרת הקורס, המועבר בדגש על הדרכה אישית, יתמודדו הסטודנטים עם טקסטים שונים העוסקים בשאלות האם ישנו עצמי (self)? האם העצמי מתמיד לאורך זמן? מהי סוכנות והאם נדרשים להתקיים תנאים מסוימים כדי שפעולה תיוחס למבצעה. נכיר מספר עמדות מערביות העוסקות בשאלות אלו ונאתגר אותן עם תפיסות פילוסופיות-בודהיסטיות. בכל סמסטר יתקיימו 3-4 מפגשים פרטניים בתיאום מראש מול המרצה. |
| **31231: פילוסופית המוסר והדת של קאנט****ד"ר נעם הופר****01-הרצאה****02-סמירניון** | לתורת המוסר של קאנט השפעה ניכרת במחשבה על מוסר מאז פרסומה ועד ימינו. בקורס נעסוק בקריאה מעמיקה בכתביו של קאנט על תורת המוסר תוך עיון בשאלות כגון אפשרותה של תורת מוסר תבונית א פריורית כמניע להתנהגות אנושית, נוסחיו של החוק המוסרי העליון והקשר בין חרות ומוסר. חלקו השני של הקורס יעסוק בפילוסופית הדת היחודית של קאנט המבססת אמונה דתית רציונלית מתוך נימוקים מוסריים. נקרא מכל כתביו המרכזיים של קאנט בתורת המוסר: הנחת יסוד למטפיזיקה של המוסר (1785) ביקורת התבונה המעשית (1788) והמטפיזיקה של המוסר (1797) נקרא גם מביקורת התבונה הטהורה (1781/1787), הדת בגבולות התבונה בלבד (1793) ועוד מספר מאמרים קצרים יותר של קאנט. |
| **31229: קריאה בביקורת התבונה הטהורה****ד"ר נעם הופר****הדרכה אישית** | מטרת הקורס הינה לפתח יכולת קריאה בטקסטים פילוסופיים היסטוריים, חשיבה וכתיבה ביקורתית. לשם כך נתמקד בטקסט אחד: 'ביקורת התבונה הטהורה' של קאנט. בתוך כך נשיג גם הכרות עם עיקרי השיטה הפילוסופית של קאנט והטיעונים המרכזיים של הספר 'ביקורת התבונה הטהורה'. |
| **31232: מהגל עד ניטשה- פילוסופיה של המאות 19-20****פרופ' פיני איפרגן****הרצאה** | המאה התשע-עשרה, כמאה פילוסופית, הנפתחת עם ההוצאה לאור של "הפנומנולוגיה של הרוח" של הגל (1807) ומסתיימת עם פרסום "הנה האיש" ב 1889 של ניטשה היא מאה בה הוגדרה מחדש משמעותה ומשימתה של הפילוסופיה. הקורס יבקש להתחקות אחר שלביו החשובים של תהליך מהפכני זה, זאת תוך שילוב בין תיאורם של הדמויות הפילוסופיות המרכזיות שכוננו מהפכה זו ובין הנושאים שהיוו את מוקדי העניין והתוכן של אותה מהפכה. היסטוריה, פוליטיקה, דת, אסתטיקה, חיים, מדע, ומוסר, נותחו והובנו מחדש כחלק מאותה מהפכה פילוסופית על ידי דמויות מרכזיות, שמלבד הגל וניטשה כללו בין היתר את: גתה, פויירבך, קירגקור, שופנאואר, מרקס, שטרינר, אוטו באואר, בורקהרט, ואחרים. ההתחקות אחר הדמויות והתמות המרכזיות שכוננו את אותה מהפכה הגותית תהיה בעיקרה פילוסופית היסטורית ומטרתה העיקרית לספק לסטודנטים את הרקע הפילוסופי-היסטורי, ההכרחי, להבנתם של זרמי המחשבה הפילוסופית במאה העשרים.  |
|  |  |
| **קריאת טקסטים: טיעונים פילוסופיים חלק א'****ד"ר תמר לבנון****הדרכה אישית** **(הקורס ילמד בזום)** | בקורס נתוודע לטיעונים פילוסופים מפורסמים מתקופות שונות ומשדות פילוסופיים שונים כגון פילוסופיה של הדת, מטאפיסיקה ואפיסטמולוגיה. נכיר את סוגי הטיעונים השונים ואת ההקשר שבו הם צמחו, נבחין בניהם וננסה להעריך אותם תוך פיתוח חשיבה ביקורתית.  |
| **31111: מבוא לפילוסופיה של הלשון ד"ר דן ברא"ז****הרצאה** | אבני הבניין של החשיבה שלנו והאופן שבו אנחנו מתקשרים רעיונות זו לזה הם מילים ומשפטים. בקורס זה נעיין בסוגיות הקשורות לאופן שבו מילים ומשפטים, דהיינו השפה, מייצרים משמעות. פילוסופיה של השפה היא אחת מאבני היסוד של הפילוסופיה בת זמננו, ורעיונות שצמחו מתוך מחשבה על השפה משחקים תפקיד מרכזי בכל תחומי הפילוסופיה: במטאפיזיקה, לוגיקה, אפיסטמולוגיה ואתיקה. בקורס יושם דגש על הכרת רעיונות וטקסטים מרכזיים בפילוסופיה של השפה, והרחבת ארגז הכלים הפילוסופיים העומדים לרשותנו. בסמסטר הראשון נעיין בסוגיות הקשורות לסמנטיקה, דהיינו משמעותם המילולית של מילים ומשפטים טענתיים. בסמסטר השני נעסוק בסוגיות הקשורות לפרגמטיקה, דהיינו דרכים שונות בהן משמעות המילים מושפעת מ ומשפיעה על ההקשר שבו המילים נאמרות. |
| **31113: מבוא לאתיקת אקלים** **ד"ר דן ברא"ז****הרצאה** | גזי חממה שנפלטים על ידי בני אדם בהווה צפויים לשנות לרעה את האקלים שבו נחיה אנחנו ודורות עתידיים. עובדה זו מציבה בפנינו אתגרים מוסריים מורכבים. בקורס זה נעיין בכמה מהאתגרים הללו. |
| **31114: סוגיות באתיקת אקלים****ד"ר דן ברא"ז****הרצאה** | גזי חממה שנפלטים על ידי בני אדם בהווה צפויים לשנות לרעה את האקלים שבו נחיה אנחנו ודורות עתידיים. עובדה זו מציבה בפנינו אתגרים מוסריים מורכבים. בקורס זה נעיין בכמה מהאתגרים הללו. קורס זה מהווה המשך לקורס ״מבוא לאתיקת אקלים״. קורס המבוא נועד לתת סקירה רחבה של התחום, וקורס ההמשך נועד לעיון מעמיק יותר במספר סוגיות נבחרות. |
| **31205: רציונליות לא אנוכית****ד"ר דן ברא"ז****01-הרצאה****02-סמירניון** | הספר Reasons and Persons של הפילוסוף דרק פרפיט הוא אחד מיצירות המופת הפילוסופיות המשפיעות ביותר של המאה ה20. בנוסף, הכתיבה הבהירה והמדויקת של פרפיט היא דוגמה שממנה ניתן ללמוד איך לכתוב פילוסופיה. בקורס זה נלמד יחד את החצי הראשון של הספר המתמקד בדחיית עמדות אנוכיות (self-interest theories) בנוגע לרציונליות ומוסר. בסמסטר הבא יילמד החצי השני של הספר בקורס 'זהות אישית ואי זהות'. |
| **31207: זהות אישית ואי זהות****ד"ר דן ברא"ז****01-הרצאה****02-סמירניון** | בקורס זה נלמד יחד את החצי השני של הספר Reasons and Persons של דרק פרפיט. החצי הראשון נלמד בסמסטר א בקורס 'רציונליות לא אנוכית'. בחלק השני של הספר מוצגות שתי בעיות פילוסופיות שזכו לדיון רב. הסוגייה הראשונה היא שאלת הזהות האישית, והשנייה היא בעיית אי הזהות.  |